कोई दूसरा देश पनाह दे तो उत्तर प्रदेश के वरिष्ठ मंत्री आजमखान देश छोड़ने को तैयार हैं. कोई आंधीतूफान नहीं आया, हाहाकार नहीं मचा था. हुआ यह था कि रामपुर के 80 वाल्मीकि परिवार सांकेतिक रूप से टोपी पहन कर मुसलमान बन गए तो शक की सुई आजम खान की तरफ घूमी क्योंकि रामपुर में उन की तूती बोलती है. आमतौर पर विदेशों में पनाह कलाकार, साहित्यकार और अभिनेता किस्म के लोग लेते हैं क्योंकि उन के पीछे कट्टरवादी पड़ जाते हैं पर इधर समीकरण उलट हैं. एक कट्टरवादी नेता ही देश छोड़ने को तैयार है. आजम खान देश में रहें या विदेश में, किसी की सेहत पर कोई फर्क नहीं पड़ना लेकिन जो 80 परिवार मुसलमान बने उन पर से वाल्मीकि यानी देशी भाषा में मेहतर, भंगी होने का ठप्पा नहीं हटने वाला. फर्क इतना है कि अब वे मुसलमान वाल्मीकि कहलाने लगेंगे.